wickkiey/tamil-wikipedia-markdown huggingface dataset:
# ஆற்றுப் பொறியியல்


**ஆற்றுப் பொறியியல்** (*River engineering*) என்பது குடிசார் பொறியியலில் ஒரு துறையாகும். இது சில நன்மைகளுக்காக ஆற்றின் போக்கை மாற்றவும், நீரோட்டத்தின் இயல்புகளை ஆராயவும், அம்முறைகளுக்கு அடிப்படையான தத்துவங்களை ஆராயவும் ஏற்பட்டுள்ள பொறியியற் பிரிவாகும். பதிவுசெய்யப்பட்ட வரலாற்றிற்கு முன்னரே ஆறுகளின் இயல்பிலும், இயற்கையான போக்கிலும், நீராதாரங்களை நிர்வகித்தல், வெள்ளத்திலிருந்து பாதுகாத்தல் அல்லது ஆறுகள் வழியாகவோ அல்லது அதன் குறுக்கே செல்வதை எளிதாக்குதல் போன்றவற்றில் மக்கள் தலையிட்டுள்ளனர். யுவான் வம்சம் மற்றும் பண்டைய உரோமானியர் காலங்களிலிருந்து, ஆறுகள் நீர் ஆற்றலின் ஆதாரமாக பயன்படுத்தப்பட்டு வந்துள்ளன. 20 ஆம் நூற்றாண்டின் பிற்பகுதியில் இருந்து, ஆற்றுப் பொறியியலானது மனிதனுக்கான உடனடி நன்மையை விட பரந்த அளவிலான சுற்றுச்சூழல் குறித்த கவலைகளுக்கு தீர்வு காணும் துறையாக அமைந்துள்ளது. சில ஆற்றுப் பொறியியல் திட்டங்கள் இயற்கை பண்புகள் மற்றும் வாழிடங்களின் மறுசீரமைப்பு அல்லது பாதுகாப்பில் மட்டுமே கவனம் செலுத்துகின்றன.  

**நீர்மாற்றமைவு** என்பது ஆறு மற்றும் ஆறல்லாத நீர்நிலைகளான கடலோர நீர்நிலைகள் ( கழிமுகங்கள் மற்றும் விரிகுடாக்கள் ), ஏரிகள் போன்றவற்றில் ஏற்படும் மாற்றங்களுக்கான முறையான தீர்வுகளை உள்ளடக்கியதாகும். அமெரிக்க சுற்றுச்சூழல் பாதுகாப்பு நிறுவனம் நீர்மாற்றமைவு என்பது "கடலோரம் மற்றும் கடலோரமல்லாத நீரின் நீரியல் சிறப்பியல்பு பண்புகளை மாற்றுவதானது, நீர் ஆதாரங்களை சீரழிவை ஏற்படுத்துவதாகும்" என வரையறுத்துள்ளது. மீன்கள், வனவிலங்குகள் போன்றவற்றின் வாழ்விடப் பரப்பைக் குறைத்தல், நீர் வெப்பநிலை மற்றும் படிவு கடத்துமை ஆகியவற்றில் மாற்றங்கள் ஏற்படுதல் போன்ற திட்டமிடப்படாத எதிர்விளைவுகளை ஆற்றுப் பொறியியல் பெரும்பாலும் விளைவித்துள்ளது.  

20 ஆம் நூற்றாண்டின் பிற்பகுதியில் தொடங்கி, ஆற்றுப் பொறியியல் துறையானது நீர்மாற்றமைவினால் ஏற்படும் சிதைவுகளை சரிசெய்வதில் அதிக கவனம் செலுத்தியது. மேலும் ஆற்றுத்தொர்பான புவிப்புறவியலைக் கருத்தில் கொண்டு திட்டமிடப்பட்ட மாற்றங்களுக்கான சாத்தியமான முறையான தீர்வைத் தேடுகிறது. ஆற்றுத்தொடர்பான புவியியல் என்பது ஆறுகள் காலப்போக்கில் அவற்றின் வடிவத்தை எவ்வாறு மாற்றுகின்றன என்பதைப் பற்றிய ஆய்வு ஆகும். ஆற்றுத்தொடர்பான நில உருவாக்கவியல் என்பது திறந்த வாய்கால் நீர்ம இயக்கவியல், படிவக் கடத்துமை, நீரியல், இயற்பியல் புவியியல் மற்றும் கரையோர சூழலியல் உள்ளிட்ட பல அறிவியல் துறைகளின் தொகுப்பாகும். ஆற்றுப் பொறியியல் தொழில் புரிபவர் ஆற்றுத்தொடர்பான நில உருவாக்கவியல், அதில் மாற்றங்களை செயல்படுத்துதல், பொதுமக்கள் பாதுகாப்பைப் பராமரிக்கவும் முயற்சி செய்கின்றனர்.
# இந்தியாவில் தரைப்பந்து

**இந்தியாவில் தரைப்பந்து** (Floorball in India) இந்திய தரைப்பந்து கூட்டமைப்பால் மூலம் நிர்வகிக்கப்படுகிறது.  
இது 2001 ஆம் ஆண்டு உருவாக்கப்பட்டது. ஆனால் தேசிய தரைப்பந்து வாகையர் போட்டிகள் அதற்கு முன்பே நடத்தப்பட்டன. 13வது தேசிய வாகையர் போட்டிகள் 2019 ஆம் ஆண்டு சனவரி மாதம் நடைபெற்றது.  
சர்வதேச தரைப்பந்து கூட்டமைப்பில் இந்திய ஃப்ளோர்பால் கூட்டமைப்பில் இடம் பெற்றுள்ளது. 'சர்வதேச நட்புறவு' எனப்படும் சர்வதேச போட்டிகளில் இந்திய தரைப்பந்து கூட்டமைப்பு பங்கேற்றுள்ளது.  

## சங்கங்கள்
- தில்லி சிட்ரைக்கர்ஸ் எப்.பி.சி
- எம்பி சுமாசர்சு எப்.பி.சி
- உத்திர பிரதேச குயிக் சில்வர் எப்.பி.சி
- அரியானா வாரியர்சு எப்.பி.சி
- பஞ்சாப் லயன்சு எப்.பி.சி
- ராஞ்சி பைரேட்சு எப்.பி.சி
- மோகன் பாகன் ஏ.சி.
- கிழக்கு வங்க எப்.சி.
- பெங்களூரு எப்.சி.
- டெம்போ எச்.சி.
- மினர்வா பஞ்சாப் எப்.சி
- சல்கோகர் எப்.சி.
- சென்னையின் எப்.சி.
- ஐஸ்வால் எஃப்.சி.
- சர்ச்சில் பிரதர்சு எஃப்.சி.
- சகத்சித் காட்டன் & டெக்சுடைல் எஃப்.சி.
# கமலா நிம்ப்கர்


**கமலா விஷ்ணு நிம்ப்கர்** ( *Kamala Vishnu Nimbkar* ) (ஜனவரி 5, 1900 - ஆகஸ்ட் 29, 1979), **எலிசபெத் லுண்டி** என்ற பெயரில் அமெரிக்காவில் பிறந்த ஒரு தொழில்சார் சிகிச்சையாளர் ஆவார்.  

## ஆரம்ப கால வாழ்க்கை
எலிசபெத் லுண்டி நியூ செர்சியின் மவுன்ட் கொல்லியில் ஜோசப் வில்மர் லுண்டி மற்றும் பெஸ்ஸி மோரிஸ் ராபர்ட்ஸ் லுண்டி ஆகியோரின் மகளாகப் பிறந்தார். இவரது தந்தை ஒரு குவாக்கர் தொழிலதிபர். இவர் குவாக்கர் ஜார்ஜ் பள்ளியில் பயின்றார். மேலும் 1926 இல் பர்னார்ட் கல்லூரியில் பொருளாதாரத்தில் இளங்கலைப் பட்டம் பெற்றார். பின்னர் தனது நாற்பது வயதில் பிலடெல்பியா தொழில்சார் சிகிச்சைக்கானப் பள்ளியில் தொழில் சிகிச்சையைப் படிப்பதற்காக அமெரிக்காவுக்குத் திரும்பினார்.  

## தொழில்
கல்லூரிக்கு முன், லுண்டி பென்சில்வேனியா சுரங்கப் பணியகத்திற்கான நிலக்கரி சுரங்கத் தொழிலாளர்களின் புள்ளிவிவர ஆய்வில் செயலாளராக பணியாற்றினார். இந்தியாவில் திருமணமான பிறகு, நிம்ப்கர் மழலையர் பள்ளியில் பிரெட்ரிக் புரோபல் முறையில் கற்பித்தார். மேலும் அந்த பாரம்பரியத்தில் பல பள்ளிகளைத் தொடங்கினார். 1948 ஆம் ஆண்டில் கிங் எட்வர்ட் நினைவு மருத்துவமனையில் தொழில்சார் சிகிச்சைத் துறையைத் தொடங்கியபோது, இந்தியாவில் தொழில்சார் சிகிச்சைக்கான முதல் பள்ளியை நிறுவிய பெருமைக்குரியவரானார். 1958 இல் நாக்பூரில் தொழில்சார் சிகிச்சைக்கான இரண்டாவது பள்ளியை நிறுவினார். 1952 இல் அகில இந்திய தொழில்சார் சிகிச்சையாளர்கள் சங்கத்தின் நிறுவனராகவும் இருந்தார். மேலும் சங்கத்தின் தலைவராக 1959 வரை பணியாற்றினார்.  

1957 ஆம் ஆண்டு இந்தோனேசியாவில் நடைபெற்ற மறுவாழ்வுக்கான சர்வதேச மாநாட்டில் இந்தியாவைப் பிரதிநிதித்துவப்படுத்தினார். 1959 இல் பால்டிமோர் சிகிச்சை திட்டங்களை பார்வையிட்டார். 1965 ஆம் ஆண்டில், ஓஹியோவில் உள்ள கிளீவ்லாந்தில் உள்ள டூமி பெவிலியனில் உள்ள நோயாளிகள் மற்றும் சிகிச்சையாளர்களின் மறு சந்திப்பில் கலந்து கொண்டார், இது ஜினி லாரியால் நடத்தப்பட்டது. 1972 இல் ஆஸ்திரேலியாவில் நடந்த ஒரு மாநாட்டில், மாற்றுத்திறனாளிகளின் மறுவாழ்வுக்கான சர்வதேச சங்கத்தால் இவருக்கு லாஸ்கர் விருது வழங்கப்பட்டது.  

அகில இந்திய தொழில்சார் சிகிச்சையாளர்கள் சங்கத்தின் இதழான, 1955 முதல் *இந்தியன் ஜர்னல் ஆஃப் ஆக்குபேஷனல் தெரபி*, மற்றும் *தி ஜர்னல் ஆஃப் ரிஹாபிலிடேஷன் இன் ஆசியா*வை 1959 இல் தொகுத்து வெளியிட்டார். பிற அறிவார்ந்த இதழ்களுக்கும் கட்டுரைகள் எழுதினார். இவரது புத்தகமான, "ஒரு புதிய வாழ்க்கை ஊனமுற்றோர்: இந்தியாவில் மறுவாழ்வு மற்றும் தொழில்சார் சிகிச்சையின் வரலாறு", 1980 இல் மரணத்திற்குப் பின் வெளியிடப்பட்டது.  

## சொந்த வாழ்க்கை
லுண்டி, ஒரு இந்திய தொழிலதிபரான விஷ்ணு நிம்ப்கரை, நியூயார்க்கில் சந்தித்து அவரை திருமணம் செய்து கொண்டார். பின்னர் இந்து மதத்திற்கு மாறி அவருடன் இந்தியா திரும்பினார். பின்னர் மகாத்மா காந்தியின் இல்லமான சபர்மதி ஆசிரமத்தில் பல மாதங்கள் வாழ்ந்தார். 1979 இல், 79 வயதில், இந்தியாவில் இறந்தார். இவருடைய சில கடிதங்கள் சுவார்த்மோர் கல்லூரியில் இவருடைய தந்தையின் ஆவணங்களில் உள்ளன. இவரது மகன் பி.வி. நிம்ப்கர் ஒரு இந்திய விவசாய விஞ்ஞானியும், சமூக சேவகரும், கால்நடை வளர்ப்பு மற்றும் விவசாயத் துறைகளில் தனது பணிக்காக அறியப்பட்டவராவார். நந்தினி நிம்ப்கர் இவரது பேத்திகளில் ஒருவர். இருவரும் குறிப்பிட்ட விவசாய விஞ்ஞானிகளாக இருந்தனர். பால்டனில் உள்ள ஒரு மதச்சார்பற்ற, மராத்தி நடுத்தர பள்ளிக்கு, கமலா நிம்ப்கர் பால்பவன் என இவரது பெயரிடப்பட்டது.
# டாலி ஜெயின்

| <div> பெங்களூரு, கர்நாடகா</div> |
| --- |
**டாலி ஜெயின்**, இந்தியாவின் பெங்களூருவை பூர்விகமாகக் கொண்ட பெண்களுக்கான புடவை மற்றும் உடைகளை அணிவித்துவிடும் தொழிலைக் கொல்கத்தாவில் நடத்தி வரும் பெண் தொழிலதிபராவார்.  

## ஆரம்ப கால வாழ்க்கை
டாலி ஜெயின், கர்நாடகாவின் பெங்களூருவில் பிறந்து வளர்ந்தவர். அங்குள்ள கலாச்சாரத்தின் படி உடையணிந்து வாழ்ந்து வந்தார். தனது காதலரான, நவீன் ஜெயினை திருமணம் செய்து, பெங்களுருவில் இருந்து கொல்கத்தாவுக்கு குடிபெயர்ந்துள்ளார்.  

## தொழில்
தனது மாமியாரின் அறிவுறுத்தலின் படி, திருமணத்திற்கு பின்பு புடவை கட்ட வேண்டிய கட்டாயத்தில் முதன்முறையாக தினமும் சேலை கட்ட ஆரம்பித்தார். ஆனால் ஒரே மாதிரியான முறையில் புடவை கட்ட பிடிக்காமல் தினம் தினம் புதுமையான முறையில் கட்ட ஆரம்பித்தார், ஒரு காலகட்டத்தில், நூற்று ஐம்பதிற்கும் மேற்பட்ட முறைகளில் புடவைகளை கட்ட ஆரம்பித்துள்ளார். மேலும் திருமண வீடுகளில் மணப்பெண்ணுக்கு சேலை கட்ட உதவிசெய்துள்ளார். டாலியின் புடவை கட்டிவிடும் திறமையை கவனித்த பிரபல ஆடை வடிவமைப்பாளரான சந்தீப் கோஸ்லா, இவரை பல்வேறு பிரபலங்களுக்கும், நடிகைகளுக்கும் அறிமுகப்படுத்தி விட்டுள்ளார். அதனடிப்படையில் இதனை ஒரு தொழிலாகவே நடத்த தொடங்கியுள்ளார்.  

2019 ஆம் ஆண்டில், முன்னூறுக்கும் மேற்பட்ட வகைகளில் புடவைகளை கட்டுவதற்கும், ஒரு புடவையை கட்டி முடிக்க 18.5 வினாடிகளே எடுத்ததற்கும் லிம்கா சாதனைகள் புத்தகத்தில் இடம் பெற்றுள்ளார், சோனம் கபூர், தீபிகா படுகோன், பிரியங்கா சோப்ரா, இஷா அம்பானி மற்றும் ஆலியா பட் போன்றோரின் திருமணத்திற்கும், மறைந்த தமிழக அரசியல்வாதியான ஜெயலலிதா மற்றும் இசுமிருதி இரானி போன்றோருக்கும் புடவைகளை கட்டிவிட்டு அலங்கரித்துள்ளார்.
# உபாசனா மகதி

**உபாசனா மகதி**, இந்தியாவின் மும்பையைச் சேர்ந்த பார்வையற்றோர் நல ஆர்வலரும், அவர்களுக்காக **ஒயிட் பிரிண்ட்** என்ற பத்திரிகையை தொடங்கி நடத்தி வரும் பெண் தொழில்முனைவோராவார். 22016 ஆம் ஆண்டில், போர்ப்ஸ் இந்தியா பத்திரிகையால், இந்தியாவின் 30 வயதுக்குட்பட்ட 30 தொழில்முனைவோர் பட்டியலில் மகதியும் ஒருவராக பெயரிடப்பட்டார்.  

## கல்வி
மகதி, கனடாவின் ஒட்டாவா பல்கலைக்கழகத்தில் தகவல் தொடர்பில் தனது பட்டப்படிப்பை முடித்த பிறகு மும்பையில் உள்ள ஒரு மக்கள் தொடர்பு நிறுவனத்தில் வேலை செய்ய ஆரம்பித்துள்ளார்.  

## *வெள்ளை அச்சு*
2013 ஆம் ஆண்டில், உபாசனா மகதி தனது நண்பர்களுடன் பார்வையற்றோருக்கு இருக்கும் வாசிப்பு முறைகள், இதழ்கள், வாழ்க்கை முறைகளைப் பற்றிய உரையாடலில் தொடங்கிய ஆராய்ச்சி,  நீண்டு, மிகப்பெரிய ஆராய்ச்சி மற்றும் கடின உழைப்புக்குப் பிற்பாடு அவரால், இந்தியாவின் முதல் ஆங்கில வாழ்க்கை முறை இதழான என்ற மாத இதழ் தொடங்கப்பட்டது. இந்த இதழ் மும்பையில் உள்ள பார்வையற்றோருக்கான தேசிய சங்கத்தில் உணவு, கலை, தொழில்நுட்பம், இசை, அரசியல், உத்வேகம் தரும் கதைகள் போன்ற துறைகளில் பரந்த அளவிலான உள்ளடக்கங்களைக் கொண்டு 64 பக்கங்களில் அச்சிடப்பட்டு வெளியிடப்பட்டது.  

வெறும் முப்பது ரூபாய் மட்டுமே விலையாகக் கொண்ட இந்த இதழ், சந்தாதாரர்களின் மூலம் வரும் வருமானத்தை மட்டுமே நம்பியிராமல், டாடா குழுமம், மஹிந்திரா மற்றும் மஹிந்திரா, யாஷ் ராஜ் பிலிம்ஸ், வோடபோன், ஏர்செல் போன்ற  பெருநிறுவனங்களின் விளம்பரங்களைப் பெற்று அதன் விளம்பர வருவாய் மூலமே செலவுகள் ஈடுகட்டப்பட்டு நடைபெற்று வருகிறது.
# கார்த்திகி கோன்சால்வெசு



**கார்த்திகி கோன்சால்வெசு** (பிறப்பு: நவம்பர் 2, 1986, ஊட்டி) என்பவர் இந்திய ஆவணப்படத் தயாரிப்பாளர் மற்றும் புகைப்படக் கலைஞர் ஆவார். இவர் 95வது அகாதமி விருதுகளில் சிறந்த ஆவணக் குறும்படத்திற்கான அகாதமி விருதை வென்ற *தி எலிபெண்ட் விசுபெரர்சு* என்ற ஆவணப்படத்தை இயக்கினார். இவர் இயற்கை மற்றும் வனவிலங்கு புகைப்படம் எடுப்பதில் நிபுணத்துவம் பெற்றவர். கோன்சால்வெசு *இமேஜரி இந்தியாவின் கைவினைஞராக சோனியால் அங்கீகரிக்கப்பட்டார்.*  

## ஆரம்ப வாழ்க்கை மற்றும் கல்வி

நியூயார்க்கின் பிங்காம்டனைச் சேர்ந்த திமோதி ஏ. கோன்சால்வெசு மற்றும் பிரிசில்லா டேப்லி கோன்சால்வ்சின் இளைய மகள் கார்த்திகி. இவருக்கு டானிகா கோன்சால்வெசு என்ற மூத்த சகோதரி உள்ளார். இவர் தமிழ்நாட்டின் நீலகிரி மாவட்டத்தில் உள்ள நீலகிரி உயிர்க்கோளக் காப்பகத்திற்கு உட்பட்ட ஊட்டியில் வளர்ந்தார்.  

கோன்சால்வெசு கோயம்புத்தூரில் உள்ள டாக்டர் ஜி. ஆர். தாமோதரன் அறிவியல் கல்லூரியில் பயின்றார். ஊட்டியில் உள்ள லைட் & லைப் அகாதமியில் புகைப்படக் கலையில் கவனம் செலுத்தி படிப்பைத் தொடரும் முன் 2007-ல் பட்டம் பெற்றார்.  

## தொழில்
ரகு]]  
கோன்சால்வெசு ஆவணத் திரைப்படத் தயாரிப்பாளர் மற்றும் புகைப்படக் கலைஞர் ஆவார். இவர் குனீத் மோங்கா மற்றும் அச்சின் ஜெயின் தயாரித்து நெற்ஃபிளிக்சில் திரையிடப்பட்ட *தி எலிபெண்ட் விஸ்பரர்ஸ்* என்ற ஆவணப்படத்தின் இயக்குநர் ஆவார். இந்த 41 நிமிட ஆவணப்படம் கோன்சால்வெசு வளர்ந்த இடத்திலிருந்து 30 நிமிட பயண தூரத்தில் உள்ள தெப்பக்காடு யானைகள் முகாமில் தயாரிக்கப்பட்டது. இவர் இயற்கை மற்றும் வனவிலங்கு புகைப்படம் எடுத்தல் பற்றிய பயிற்சிப் பட்டறைகளை நடத்துகின்றார். மேலும் பெங்களூர் மற்றும் மைசூர் நகரத்திற்குச் சுற்றுலா சேவையினை நடத்துவதோடு, பயணம் மேற்கொள்வதிலும் ஆர்வமிக்கவர்.  

கோன்சால்வெசு ஒரு பன்னாட்டு பாதுகாப்பு புகைப்பட சகாவாக உள்ளார்.  
| } |
| --- |
## பிற விருதுகள்
1. 2023. தி இந்து. உலகப் பெண் 2023

## மேலும் பார்க்கவும்

- தமிழ்நாடு வனத்துறை
# ஃபரா சுல்தான் அகமது


**ஃபரா சுல்தான் அகமது**, இந்தியாவின் தில்லியைச் சேர்ந்த பாலிவுட் திரைப்பட தயாரிப்பாளராவார். இந்தித் திரைப்பட தயாரிப்பாளரும் இயக்குனருமான சுல்தான் அகமதுவிற்கு 1987 ஆம் ஆண்டு முதல் அவர் இறந்த 2002 ஆம் ஆண்டு வரை பங்குதாரராக இருந்து திரைப்பட தயாரிப்பில் உதவியுள்ளார்.  

## தொழில்
திருமதி.ஃபரா, மிதுன் சக்ரவர்த்தி மற்றும் பத்மினி கோலாபுரே நடித்த ***தாதா*** திரைப்படத்திற்கும், அதன் பின்னர் சஞ்சய் தத், ஜெபா பக்தியார் மற்றும் அம்ரிஷ் பூரி நடித்த ***ஜெய் விக்ரந்தா*** படத்திற்கும் முன் தயாரிப்புகள், செலவுகள், படப்பிடிப்பு அட்டவணை மற்றும் தயாரிப்பிற்கு பின்பதான வேலைகள் என திரைப்பட தயாரிப்பின் அனைத்தையும் தனது கட்டுப்பாட்டில் வைத்து தயாரித்துள்ளார். மேலும் 2007 ஆம் ஆண்டில் சிதாரா என்ற இசைத்தொகுப்பையும் தயாரித்துள்ளார். 2002 ஆம் ஆண்டு முதல் 2008 ஆம் ஆண்டு வரை இந்திய திரைப்படத் தயாரிப்பாளர்கள் சங்கத்தின் (IMPPA) நிர்வாகக் குழு உறுப்பினராக தேர்ந்தெடுக்கப்பட்டதோடு, அதன் பொருளாளராகவும்  ஒருங்கிணைப்பாளராகவும் திறம்பட பணியாற்றியுள்ளார். அவர் பதவியில் இருந்த கால கட்டத்தில் ஏற்பட்ட பல்வேறு சிக்கல்களை வெற்றிகரமாக தீர்த்து வைத்துள்ளார்,  

2011 ஆம் ஆண்டில் அவர் சுல்தான் தயாரிப்பு நிறுவனத்தின் கீழ், திங்க்பிக் பொழுதுபோக்கு என்ற நிறுவனத்தை துபாயில் தொடங்கி, அதன் மூலம் பல்வேறு திரைப்பட, கலைநிகழ்ச்சிகளை இயக்கியுள்ளார்.  

2016 ஆம் ஆண்டில், 1960 ஆம் ஆண்டு வெளிவந்த முகல்-இ-அசாம் திரைப்படத்தின் மறுஉருவாக்கம் செய்ய இவரது கணவர் எழுதி வைத்திருந்த திரைக்கதையின் அடிப்படையில் அத்திரைப்படத்தின் பாகத்தை தயாரித்துள்ளார்.
# சோனாலி குல்கர்னி (பெண் தொழிலதிபர்)

**சோனாலி குல்கர்னி**, இந்தியாவின் குஜராத் மாநிலத்தின் அகமதாபாத்தைச் சேர்ந்தவரும், மகாத்மா காந்தி மற்றும் கஸ்தூரிபாய் காந்தியின் கொள்ளுபேத்தியுமாவார். இவர், ஜப்பானிய தொழில்துறை ரோபோக்கள் தயாரிப்பாளரான பானுக் (FANUC) இந்தியாவின் தலைவரும் தலைமை நிர்வாக அதிகாரியுமாவார், இந்நிறுவனம் ஜப்பானின் பானுக் கார்ப் (Fanuc Corp) எனப்படும் பெருநிறுவனத்தின் இந்திய கிளையாகும். சோனாலி, கணினி எண் கட்டுப்பாடு(CNC), ரோபோக்கள், தானியங்கி இயந்திரங்கள் மற்றும் அவற்றின் அமைப்பு உள்ளிட்ட தயாரிப்புகளுக்கான விற்பனை, சந்தைப்படுத்தல், ஒருங்கிணைப்பு மற்றும் வணிக மேம்பாடு ஆகியவற்றை நேரடியாக பொறுப்பேற்று மேற்பார்வையிட்டு வருகிறார்.  

சோனாலி, 2014 ஆம் ஆண்டில் உலகளவில் மிகவும் சக்திவாய்ந்த பெண் தொழிலதிபர்களில் ஒருவராக பெயரிடப்பட்டுள்ளார்.  

## தனிப்பட்ட வாழ்க்கை
மைக்ரோசாப்ட் இந்தியா நிறுவனத்தின் தலைவராக இருக்கும் ரவி வெங்கடேசனை, சோனாலி மணந்துள்ளார். மேலும் இவர், சுமித்ரா காந்தி குல்கர்னியின் மகளும் மகாத்மா காந்தி மற்றும் கஸ்தூர்பா காந்தியின் கொள்ளுபேத்தியுமாவார்.  

## கல்வி
சோனாலி, ஒகைய்யோ மாநிலப் பல்கலைக்கழகத்தில் தனது முதுகலை வணிக மேலாண்மை படிப்பை முடித்துள்ளார். சுற்றுச்சூழல் நிலைத்தன்மை, பாதுகாப்பு மற்றும் மேம்பாடு போன்றவைகளில் ஈடுபாடு மிகுந்த இவர், இந்தியப் பட்டயக் கணக்கறிஞர்கள் கழகத்திலும், அமெரிக்க சான்றளிக்கப்பட்ட பொது கணக்காளர்கள் கழகத்திலும் உறுப்பினராக உள்ளார்.  

## தொழில்
சோனாலி, ஆரம்பத்தில் அமெரிக்காவில் நிதி ஆய்வாளராகப் பணிபுரிந்தார், 2006 ஆம் ஆண்டிலிருந்து பானூக் இந்தியாவின் தலைமை நிர்வாக அதிகாரியாகப் பொறுப்பேற்று பணிபுரிந்து வருகிறார்.
# Module:ISO 3166/data/GH

return {  
lang = "en",  
["AA"] = {name="Greater Accra"},  
["AF"] = {name="Ahafo"},  
["AH"] = {name="Ashanti"},  
["BE"] = {name="Bono East"},  
["BO"] = {name="Bono"},  
["CP"] = {name="Central"},  
["EP"] = {name="Eastern"},  
["NE"] = {name="North East"},  
["NP"] = {name="Northern"},  
["OT"] = {name="Oti"},  
["SV"] = {name="Savannah"},  
["TV"] = {name="Volta"},  
["UE"] = {name="Upper East"},  
["UW"] = {name="Upper West"},  
["WN"] = {name="Western North"},  
["WP"] = {name="Western"}  
}
# Module:ISO 3166/data/PL

return {  
lang = "pl",  
["02"] = {name="Lower Silesian Voivodeship",isoname="Dolnośląskie",altnames={"Lower Silesia"}},  
["04"] = {name="Kuyavian-Pomeranian Voivodeship",isoname="Kujawsko-pomorskie",altnames={"Kuyawy-Pomerania"}},  
["06"] = {name="Lublin Voivodeship",isoname="Lubelskie",altnames={"Lublin"}},  
["08"] = {name="Lubusz Voivodeship",isoname="Lubuskie",altnames={"Lubusz"}},  
["10"] = {name="Łódź Voivodeship",isoname="Łódzkie",altnames={"Łódź"}},  
["12"] = {name="Lesser Poland Voivodeship",isoname="Małopolskie",altnames={"Lesser Poland"}},  
["14"] = {name="Masovian Voivodeship",isoname="Mazowieckie",altnames={"Mazovian Voivodeship","Mazovia"}},  
["16"] = {name="Opole Voivodeship",isoname="Opolskie",altnames={"Opole"}},  
["18"] = {name="Podkarpackie Voivodeship",isoname="Podkarpackie",altnames={"Subcarpathian Voivodeship","Subcarpathia"}},  
["20"] = {name="Podlaskie Voivodeship",isoname="Podlaskie",altnames={"Podlasie"}},  
["22"] = {name="Pomeranian Voivodeship",isoname="Pomorskie",altnames={"Pomerania"}},  
["26"] = {name="Świętokrzyskie Voivodeship",isoname="Świętokrzyskie",altnames={"Holy Cross"}},  
["24"] = {name="Silesian Voivodeship",isoname="Śląskie",altnames={"Silesia"}},  
["28"] = {name="Warmian-Masurian Voivodeship",isoname="Warmińsko-mazurskie",altnames={"Warmia-Masuria","Warmia-Mazury"}},  
["30"] = {name="Greater Poland Voivodeship",isoname="Wielkopolskie",altnames={"Greater Poland"}},  
["32"] = {name="West Pomeranian Voivodeship",isoname="Zachodniopomorskie",altnames={"West Pomerania"}}  
}
# Module:ISO 3166/data/AF

return {  
lang = "fa, ps",  
["BAL"] = {name="Balkh"},  
["BAM"] = {name="Bamyan",isoname="Bāmyān"},  
["BDG"] = {name="Badghis",isoname="Bādghīs"},  
["BDS"] = {name="Badakhshan",isoname="Badakhshān"},  
["BGL"] = {name="Baghlan",isoname="Baghlān"},  
["DAY"] = {name="Daykundi",isoname="Dāykundī"},  
["FRA"] = {name="Farah",isoname="Farāh"},  
["FYB"] = {name="Faryab",isoname="Fāryāb"},  
["GHA"] = {name="Ghazni",isoname="Ghaznī"},  
["GHO"] = {name="Ghor",isoname="Ghōr"},  
["HEL"] = {name="Helmand"},  
["HER"] = {name="Herat",isoname="Herāt"},  
["JOW"] = {name="Jowzjan",isoname="Jowzjān"},  
["KAB"] = {name="Kabul",isoname="Kābul"},  
["KAN"] = {name="Kandahar",isoname="Kandahār"},  
["KAP"] = {name="Kapisa",isoname="Kāpīsā"},  
["KDZ"] = {name="Kunduz"},  
["KHO"] = {name="Khost",isoname="Khōst"},  
["KNR"] = {name="Kunar",isoname="Kunaṟ"},  
["LAG"] = {name="Laghman",isoname="Laghmān"},  
["LOG"] = {name="Logar",isoname="Lōgar"},  
["NAN"] = {name="Nangarhar",isoname="Nangarhār"},  
["NIM"] = {name="Nimruz",isoname="Nīmrōz"},  
["NUR"] = {name="Nuristan",isoname="Nūristān"},  
["PAN"] = {name="Panjshir",isoname="Panjshayr"},  
["PAR"] = {name="Parwan",isoname="Parwān"},  
["PIA"] = {name="Paktia",isoname="Paktiyā"},  
["PKA"] = {name="Paktika",isoname="Paktīkā"},  
["SAM"] = {name="Samangan",isoname="Samangān"},  
["SAR"] = {name="Sar-e Pol",isoname="Sar-e Pul"},  
["TAK"] = {name="Takhar",isoname="Takhār"},  
["URU"] = {name="Urozgan",isoname="Uruzgān"},  
["WAR"] = {name="Maidan Wardak",isoname="Wardak"},  
["ZAB"] = {name="Zabul",isoname="Zābul"}  
}
# Module:ISO 3166/data/PK

return {  
lang = "en, ur",  
["IS"] = {name="Islamabad Capital Territory",isonames={en="Islamabad",ur="Islāmābād"}},  
["GB"] = {name="Gilgit-Baltistan",isonames={en="Gilgit-Baltistan",ur="Gilgit-Baltistān"}},  
["JK"] = {name="Azad Kashmir",isonames={en="Azad Jammu and Kashmir",ur="Āzād Jammūñ o Kashmīr"},altnames={"Azad Jammu and Kashmir","AJK"}},  
["BA"] = {name="Balochistan",isonames={en="Balochistan",ur="Balōchistān"}},  
["KP"] = {name="Khyber Pakhtunkhwa",isonames={en="Khyber Pakhtunkhwa",ur="Khaībar Pakhtūnkhwā"}},  
["PB"] = {name="Punjab",isonames={en="Punjab",ur="Panjāb"}},  
["SD"] = {name="Sindh"}  
}
# திவ்யா மதர்னா



**திவ்யா மதர்னா** (*Divya Maderna*) என்பவர் இராசத்தானைச் இந்திய அரசியல்வாதி ஆவார். இவர் இந்தியத் தேசிய காங்கிரசு உறுப்பினராக உள்ளார். மதர்னா 2018ஆம் ஆண்டு தேர்தலில் ஓசியன் தொகுதியின் சட்டமன்ற உறுப்பினராகத் தேர்ந்தெடுக்கப்பட்டார்.  

## வாழ்க்கை
மதர்னா அரசாங்க அமைச்சர் மகிபால் மதர்னா மற்றும் லீலா மதர்னாவின் மகள் ஆவார். இவரது தாத்தா பரசுராம் மதேர்னாவும் அரசியல்வாதி ஆவார். இராசத்தான் சட்டமன்றத்தில் அமைச்சராக பணியாற்றினார்.  

மதர்னா இங்கிலாந்தின் நாட்டிங்ஹாம் பல்கலைக்கழகத்தில் பொருளாதாரத்தில் முதுகலைப் பட்டம் பெற்றார். 2010-ல், தனது 26 வயதில், சோத்பூரில் உள்ள ஒசியனில் நடந்த மாவட்ட குழுத் தேர்தலில் இவர் போட்டியிட்டு வெற்றி பெற்றார். இவர் 2018ஆம் ஆண்டு இராசத்தான் சட்டமன்றத் தேர்தலில் இந்தியத் தேசிய காங்கிரசின் சார்பில் சோத்பூரின் ஓசியனில் போட்டியிட்டு வெற்றி பெற்றார்.
# பிரபா மிசுரா



**பிரபா மிசுரா** என்பவர் இந்திய அரசியல்வாதி ஆவார்.  

## இளமை
பிரபா மிசுரா திரிபாதி குடும்பத்தில் ஷாஹபாத் ஹர்தோயில் பிறந்தார். அஜ்மீரில் ரயில்வே கணக்காளராக பணிபுரியும் பண்டித அசாரி லால் மிசுராவின் மகன் சுக் தியோ பிரசாத் மிசுராவினை பெரும்பாலான பெண்களைப் போலவே தனது 13 வயதிலேயே மணந்தார்.  

## கல்வி
பிரபா ஆக்ரா பல்கலைக்கழகத்தில் இரண்டு முதுகலைப் பட்டங்களையும் அஜ்மீர் அரசு கல்லூரியில் இளநிலை சட்டப் பட்டத்தினையும் பெற்றார்.  

## திருமண வாழ்க்கை
மிசுரா ஒரு பிரகாசமான மாணவி மற்றும் அறிவைப் பெறுவதில் ஆர்வம் கொண்டிருந்தார். இவர் கல்வியைத் தொடர இவருடைய மாமனார் உறுதுணையாக இருந்தார். மிசுரா கல்வி பயின்ற காலத்தில் கல்வியைத் தொடர்ந்த ஒரு சில பெண்களில் இவரும் ஒருவர்.  

## அரசியல் வாழ்க்கை
மிசுரா இராசத்தான் மாநிலத்தைச் சேர்ந்த புஷ்கர் சட்டமன்றத் தொகுதியில் சட்டமன்றத் தேர்தலில் போட்டியிட்டார். இவர் 1957 முதல் 1977 வரை சட்டமன்ற உறுப்பினராக இருந்தார். 1957, 1962, 1967 மற்றும் 1972 தேர்தல்களில் இவர் சட்டமன்றத் தேர்தல்களில் வெற்றி பெற்றார். மிசுரா இந்தியத் தேசிய காங்கிரசு கட்சியினை சார்ந்தவர். மிசுரா தனது வாழ்நாளில் பல்வேறு அமைச்சரவை பதவிகளை வகித்தார்.
# முக்தா திலகர்



**முக்தா திலகர்** (17 ஆகத்து 1965 - 22 திசம்பர் 2022) என்பவர் இந்திய அரசியல்வாதி ஆவார். இவர் 2019 மாநிலத் தேர்தலில் பாரதிய ஜனதா கட்சியின் உறுப்பினராக மகாராட்டிர சட்டப் பேரவைக்கு கசுபா பெத்திலிருந்து தேர்ந்தெடுக்கப்பட்டார்.  

திலகர் 2017 முதல் 2019 வரை புனே மாநகரத்தந்தையாகத் தேர்ந்தெடுக்கப்பட்டார். மாநகரத்தந்தை பதவியைப் பிடித்த முதல் பாஜக உறுப்பினர் திலகர் ஆவார். புனேவில் 22 திசம்பர் 2022 அன்று திலகர் புற்றுநோயால் இறந்தார்.  

## சொந்த வாழ்க்கை
முக்தா திலகர் ஜெயந்தராவ் திலகரின் மருமகள், ஜெயந்தராவ் திலகர் பால கங்காதர திலகரின் பேரன் ஆவார். முக்தா திலகரின் கணவர் சைலேசு திலகரும் பாஜக தொடர்புடையவர்.  

திலகர் 22 திசம்பர் 2022 அன்று தனது 57ஆவது வயதில் மறைந்தார். இவரது மறைவுக்கு இந்தியப் பிரதமர் நரேந்திர மோடி இரங்கல் தெரிவித்துள்ளார்.
# வித்யா தாக்கூர்

**வித்யா தாக்கூர்** (*Vidya Thakur*)(பிறப்பு 15 சூன் 1963) பாரதிய ஜனதா கட்சியின் தலைவர் மற்றும் கோரேகாவிலிருந்து தேர்ந்தெடுக்கப்பட்ட 13வது மகாராட்டிர சட்டமன்ற உறுப்பினர் ஆவார். தேவேந்திர ஃபட்னாவிஸ் அமைச்சகத்தில் பெண்கள் மற்றும் குழந்தைகள் மேம்பாடு, உணவு மற்றும் குடிமைப் பொருள் வழங்கல் மற்றும் நுகர்வோர் பாதுகாப்பு, உணவு மற்றும் மருந்து நிர்வாக அமைச்சராக இருந்தார். 10 சூலை 2016 அன்று இவர் அமைச்சரவை மாற்றத்தில் உணவு மற்றும் மருந்து நிர்வாகப் பொறுப்பிலிருந்து விடுவிக்கப்பட்டார்.  

## கல்வி மற்றும் ஆரம்பகால தொழில்
தாக்கூர் குடிலால் கோவிந்திரம் செக்சேரியா சர்வோதயா பள்ளியில் பயின்று பள்ளிக் கல்வியினை 1977-ல் முடித்தார்.  

## அரசியல்
வித்யா தாக்கூர் முதன்முறையாக 1992-ல் பிரஹன்மும்பை மாநகராட்சி தேர்தலில் வெற்றி பெற்றார்.  

### வகித்தப் பதவிகள்

#### பாஜகவிற்குள்

- பொதுச் செயலாளர் மும்பை மகிளா மோர்ச்சா

#### சட்டமன்றம்

- பிரஹன்மும்பை மாநகராட்சி 2007
- மேனாள்பொது சுகாதார குழு தலைவர<sup data-ve-ignore="true">&#x5B; *<span title="This claim needs references to reliable sources. (February 2020)">மேற்கோள் தேவை</span>* &#x5D;</sup>்
- துணை மேயர், பெருநகரமும்பை மாந<sup data-ve-ignore="true">&#x5B; *<span title="This claim needs references to reliable sources. (February 2020)">மேற்கோள் தேவை</span>* &#x5D;</sup>கராட்சி 17 மார்ச் 2007
- உறுப்பினர், மகாராஷ்டிர சட்டமன்றம் - 2014 முதல்
# காப்பு ராஜையா


**காப்பு ராஜையா** ( *Kapu Rajaiah* ) (7 ஏப்ரல் 1925 - 20 ஆகஸ்ட் 2012) ஒரு இந்திய ஓவியர். இவர் நாட்டுப்புற வாழ்க்கை ஓவியங்களை சித்தரிப்பதற்காக நன்கு அறியப்பட்டார். மேலும்,இவரது படைப்புகள் உலகம் முழுவதும் காட்டப்பட்டன. 1963 இல் தொடங்கப்பட்ட லலிதா கலா சமிதியின் நிறுவனர் ஆவார். அதன் விரிவாக்கம் கலா பவனில் திறக்கப்பட்டது.  

## வாழ்க்கை
ராஜையா மேதக்க்கின் சித்திபேட்டையில் ஒரு ஏழைக் குடும்பத்தில் பிறந்தார். ஐதராபாத்தில் உள்ள அரசு கலைப் பள்ளியில் முடித்தார்.  

இவரது நகாஷி கலைப் படைப்புகளில் வத்தேரா மகிளா, எல்லம்மா ஜோகி, கோபிகா கிருஷ்ணா, பந்த பொலாலு, வசந்த கேளி, கோலாட்டம், டாடி டேப்பர்ஸ், போனலு மற்றும் பதுகம்மா போன்ற கருப்பொருள்கள் இடம் பெற்றிருந்தன.  
## இறப்பு
தனது 87வது வயதில் 20 ஆகஸ்ட் 2012 அன்று பார்கின்சன் நோயின் சிக்கல்களால் காலமானார்.  

## விருதுகள்

- 1975 இல் சித்ரகலா பிரபூர்ணா
- 1988 இல் இந்திய அரசாங்கத்தின் மூத்த சகா
- லலித் கலா அகாடமி
- கலா பிரவீணா 1993
- பாரதமுனி கலை அகாடமியின் கலா ரத்னா, 1993
- கலா விபூசணா
- ஆந்திர அரசின் ஹம்சா விருது
- ஆந்திர அரசிடமிருந்து ராஜீவ் பிரதிபா புரஸ்கார்
- 2007 லலித் கலா அகாடமியின் லலித் கலா ரத்னா.
# நகாஷி கலை

**நகாஷி கலை** ( *Nakashi art* ) என்பது இந்தியாவின் தெலங்காணா மாநிலத்தில் உள்ள சித்திபேட்டை மாவட்டம் மற்றும் நிர்மல் & ஜக்டியால் மாவட்டத்தின் செரியலில் நடைமுறையில் உள்ள ஒரு கலை வடிவமாகும். இவை அடிப்படையில் புராணங்கள் மற்றும் நாட்டுப்புறக் கதைகளின் கருப் பொருள்களை உள்ளடக்கியது. இவை கதை சொல்லலில் பயன்படுத்தப்படுகின்றன.  

## வரலாறு
உஸ்தா கலைஞர்களை அழைத்து வந்த முகலாய பேரரசர்களால் இந்த கலை இந்தியாவிற்கு கொண்டு வரப்பட்டதாக நம்பப்படுகிறது. கடந்த காலத்தில் தெலுங்காணா பகுதியில் செழித்து வளர்ந்த இக்கலை "சித்ரகலா" எனவும் அழைக்கப்படுகிறது. தொன்மங்கள், நாட்டுப்புறக் கதைகள் மற்றும் சாதிப் புனைவுகளின் காட்சிகள் ஒரு துணியில் படங்களாக வரையப்பட்டு அதன் அடிப்படையில் கதைகள் பார்வையாளர்களுக்குச் சொல்லப்பட்டன. இப்படியான வண்ணங்களில் படங்களை வரையும் கலைக்கு "நகாஷி சித்ரகலா" என்று பெயர். அப்படிப்பட்ட படங்களை எழுதுபவர்கள் நகாஷி என்று அழைக்கப்படுகிறார்கள். நகாஷி என்ற சொல் உருதுவில் இருந்து வந்தது. நக்ஷ் என்றால் அச்சு போல் வரைவது. இதற்கு 'நாகிஷி' என்றும் பெயர் உண்டு. கடந்த காலத்தில் நவாப்கள் அரசவைகளிலும், மஹால்களிலும் இக்கலையை ஆதரித்தனர். நவாப்கள் வழங்கிய உருது பெயருக்கு 'சித்தங்கா', 'சித்தாரி' என்ற பெயர்களும் உண்டு. கரீம்நகர் மாவட்டம், வெமுலவாடா மண்டலத்தின் திப்பாபுரம் மற்றும் அனுபுரம் கிராமங்களில் நகாஷிகள் உள்ளனர். முந்தைய வாரங்கல் மாவட்டம் செர்யாவில் (இது மறுசீரமைப்பின் போது சித்திப்பேட்டை மாவட்டத்திற்கு மாற்றப்பட்டது). இந்த ஜாதியை சேர்ந்த பலர் ஜாதி தொழிலை கைவிட்டு வேறு தொழில் செய்து பிழைப்பு நடத்தி வருகின்றனர்.வாரங்கல் மாவட்டத்தில் உள்ள இரு நாகாசி குடும்பத்தைச் சேர்ந்தவர்கள் இன்றும் இந்த திரைப்பட கலையை தொழிலாக கொண்டு வாழ்ந்து வருகின்றனர். இந்த வரைபடங்கள் செர்யாலாவில் வரையப்பட்டிருப்பதால், இந்த நகாஷி வரைபடங்கள் செர்யாலா ஓவியங்கள், நாகாஷி படங்கள் மற்றும் நகாஷி படச்சித்திரங்கள் என்று அழைக்கப்படுகின்றன.  

## கலை வடிவம்
நகாஷி கலை பொதுவாக பிரகாசமான வண்ணங்களைக் கொண்டிருக்கும் (பெரும்பாலான முதன்மை நிறங்கள்) பின்னணியில் சிவப்பு நிறத்தில் ஆதிக்கம் செலுத்துகிறது. பழங்கால இலக்கியம் மற்றும் நாட்டுப்புற மரபுகளின் களஞ்சியத்தில் இருந்து வரையப்பட்ட கருப்பொருள்கள் மற்றும் கதைகளுடன் நன்கு தொடர்புடையது.  

நகாஷி சுருள்கள் மற்றும் பொம்மைகள் முதலில் கதை சொல்ல பயன்படுத்தப்பட்டது. தற்போதைய நாட்களில், அவை வீடுகளில் சுவர்களை அலங்கரிக்க பயன்படுத்தப்படுகின்றன. செரியால் சுருள் ஓவியங்கள் இந்த கலையில் மிகவும் பகட்டான பதிப்பாகும்.
# செரியால் சுருள் ஓவியங்கள்

**செரியால் சுருள் ஓவியங்கள்** ( *Cheriyal scroll painting* ) என்பது நகாஷி கலையின் பகட்டான பதிப்பாகும். இது தெலங்காணாவின் தனித்துவமான உள்ளூர் வடிவங்களில் நிறைந்துள்ளது. இவை தற்போது இந்தியாவின் ஐதராபாத்து, தெலுங்காணாவில் மட்டுமே தயாரிக்கப்படுகின்றன. சுருள்கள் ஒரு திரைப்படக் கதை வடிவத்தில் வரையப்படுகின்றன. மேலும் இந்தியப் புராணங்களின் கதைகளையும் சித்தரிக்கிறது, பொதுவான கருப்பொருள்களாக கிருஷ்ண லீலை, இராமாயணம், மகாபாரதம், சிவபுராணம், மார்கண்டேய புராணம் மற்றும் கௌடா, மதிகா போன்ற சமூகங்களின் கதைகள்" இதில் வரையப்படுகின்றன.  

முன்னதாக, இந்த ஓவியங்கள் ஆந்திரா முழுவதிலும், நாட்டின் பல்வேறு பகுதிகளிலும் பரவலாக இருந்தன. செரியல் சுருள்கள் முந்தைய காலங்களில் தெலுங்காணா முழுவதும் பிரபலமாக இருந்திருக்க வேண்டும். இருப்பினும் தொலைக்காட்சி, திரைப்படங்கள் மற்றும் கணினிகளின் வருகையால் செரியால் நகரத்திலேயே சுருங்கிவிட்டது.  

இக்கலை ஒரிசாவின் பட்டாசித்திரத்தைப் போலவே அமைந்துள்ளது. மேலும், வாரங்கலின் செரியலில் பயிற்சி பெற்ற நகாஷி ஒரு தனித்துவமான கலை வடிவமாக உருவானது. இக்கலை வடிவம் மற்றும் நுட்பத்தில் மிகவும் பகட்டானதாக உள்ளது.  

## வடிவங்கள்
முன்பு நாகாஷி சுருள்கள் மற்றும் பொம்மைகள் கதை சொல்ல பயன்படுத்தப்பட்டது. கலைஞர்கள் அவற்றை உருவாக்கி கதைசொல்லிகளுக்கு வழங்குவார்கள். இப்போது அவை வீடுகளில் சுவர்களை அலங்கரிக்க மட்டுமே பயன்படுத்தப்படுகின்றன. மேலும், முன்பெல்லாம் 60-70 அடி சுருள்கள் உருவாக்கப்பட்டது. தற்காலத்தில் இவ்வளவு பெரியவற்றைத் தொங்கவிட அதிக இடவசதி இல்லாததால், அளவு குறைக்கப்பட்டுள்ளது. எனவே, இப்போது சுருள்கள் முழு உரையை விட ஒரு குறிப்பிட்ட காவியம் அல்லது உரையிலிருந்து சில அத்தியாயங்களை சித்தரிக்கின்றன.  

## நவீன காலம்
இன்று உள்ளூர் புராணங்களில் இருந்து எடுக்கப்படும் நீண்ட கதைகள் குறைக்கப்பட்டுள்ளன. ஏனெனில் நீண்ட சுருள்களுக்கான பாரம்பரிய புரவலர்கள் இல்லை. கலைஞர்கள் தங்கள் வடிவங்களை மாற்றியமைக்க வேண்டிய கட்டாயத்தில் உள்ளனர். இப்போதெல்லாம் அவர்கள் சுருள்களின் சிறிய பதிப்புகளை வரைகிறார்கள். பாரம்பரிய கதைகளில் இருந்து ஒரு அத்தியாயம் அல்லது பாத்திரத்தைமட்டுமே சித்தரிக்கின்றனர். இவை நவீன வீடுகளின் சுவர்களில் தொங்கவிடப்படலாம். மேலும், பாரம்பரிய முறையில் வண்ணங்கள் இப்போது தயாரிக்கப்படுவதில்லை. முன்னதாக, அவர்கள் கடல் ஓடுகளில் இருந்து எடுக்கப்பட்ட இயற்கையான வெள்ளையையும், விளக்கெண்ணெய்யிலிருந்து கருப்பு மற்றும் மஞ்சளிலிருந்து மஞ்சள் நிறத்தையும் பயன்படுத்தினர்.  

## அறிவுசார் சொத்து உரிமை
செரியால் சுருள் ஓவியங்கள் 2008 இல் அறிவுசார் சொத்து உரிமைகள் பாதுகாப்பு அல்லது புவியியல் குறியீட்டுத் தகுதியைப் பெற்றது.
# கடல் ஆடு



**கடல் ஆடு** (*Sea goat*) என்பது புராணகால நீர்வாழ் விலங்கு ஆகும். இது பாதி ஆடு மற்றும் பாதி மீன் என்று விவரிக்கப்படுகிறது.  

மகர ராசியானது பொதுவாகக் கடல் ஆடுகளின் வகையாகக் கற்பனை செய்யப்பட்டது. மெசபடோமியாவின் வெண்கலக் காலத்திலிருந்து இது குறித்த தகவல்கள் காணப்படுகின்றன. பின்னர் பாபிலோனியர்கள் 'ஆடு மீன்' என்பதை, என்கி கடவுளைக் குறிக்கின்றனர்.  

## கிரேக்க விளக்கம்
கடல் ஆட்டின் கிரேக்க விளக்கம் பாபிலோனிய ராசியின் அறிமுகத்திலிருந்து வருகிறது. கிரேக்க பாந்தியனுக்குள் மகர விண்மீன் தொகுப்பைக் குறியிடும் முயற்சியில், இரண்டு கட்டுக்கதைகள் பயன்படுத்தப்பட்டன. சியுசு வளர்த்த ஆடு அமல்தியா என்பது ஒன்று. ஒரு குழந்தையாக அவரை கவனித்துக்கொண்டதற்கு நன்றி செலுத்தும் விதமாக, சியுசு இவரை நட்சத்திரங்களுக்குள் ஒன்றாக வைக்கிறார். மற்றொன்று கடல் ஆடு பான் வனக் கடவுள். அசுரன் தைபோனிலிருந்து தப்பிக்க சியுசு ஆற்றில் குதித்ததாகப் புராணம் கூறுகிறது. இவர் ஆற்றில் குதிக்கும் போது தன்னை ஒரு மீனாக மாற்ற முயல்கிறார். ஆனால் இவர் மிக விரைவாக நீரினுள் சென்றார். எனவே இவரது கீழ் பாதி மட்டுமே மீனாக மாறுகிறது. சியுசு பின்னர் அசுரனுடன் போரில் ஈடுபடுகிறார். சியுசு அசுரனைத் தோற்கடித்தார். ஆனால் தைபோன் சியுசு கால்களிலிருந்த தசைகளைச் சேதப்படுத்தினார். எர்மெசு உதவியுடன், பான் சேதமடைந்த தசைகளை மாற்றுகிறது. இவரைக் குணப்படுத்தியதற்கான வெகுமதியாக, சியுசு பானை வானத்தில் மகரமாக வைத்தார். ஏகிபன் கடவுளும் கிரேக்கக் கலையில் கடல் ஆடாகச் சித்தரிக்கப்படுகிறார்.  

## யூத பாரம்பரியம்
யூத வாய்மொழி வரலாற்றில், கடல் ஆடுகள் குறிப்பிடப்பட்டுள்ளன. ஒரு நாள் கடலின் அனைத்து உயிரினங்களும் லெவியாதன் என்ற அசுரனிடம் தங்களை அர்ப்பணிக்க வேண்டும் என்று செல்கிறது. மற்றொன்றில், ஒரு கடலர் கடலில் தொலைவில் இருக்கும்போது ஒரு கடல் ஆட்டை எதிர்கொண்டார். ஆட்டின் கொம்புகளில் வாக்கியம் செதுக்கப்பட்டிருந்தது, "நான் ஒரு சிறிய கடல்-விலங்கு, ஆனால் நான் லீவியாதனுக்கு உணவளிக்க முந்நூறு பராசங்கங்களைக் கடந்து சென்றேன்."  

## மேலும் பார்க்கவும்

- கடற்கன்னி
# பத்மினி தியான்



**பத்மினி தியான்** (*Padmini Dian*) என்பவர் ஒடிசா மாநிலத்தினைச் சேர்ந்த இந்திய அரசியல்வாதி ஆவார். இவர் 2019ஆம் ஆண்டு நடைபெற்ற ஒடிசா சட்டமன்றத் தேர்தலில் பிஜு ஜனதா தளத்தின் வேட்பாளராக கோட்பாட் தொகுதியில் போட்டியிட்டு ஒடிசா சட்ட சபைக்குத் தேர்ந்தெடுக்கப்பட்டார். இவர் தற்போது ஒடிசா சட்டப் பேரவையில் துணி, கைத்தறி மற்றும் கைவினைத் துறை அமைச்சராகப் பணியாற்றி வருகிறார்.  

2019ஆம் ஆண்டு நடந்த தேர்தலில், பத்மினி தியான் கோட்பாட் தொகுதியில் இந்தியத் தேசிய காங்கிரசின் சட்டமன்ற உறுப்பினராக இருந்த சந்திர சேகர் மஜியை 2,500 வாக்குகள் வித்தியாசத்தில் தோற்கடித்து வெற்றி பெற்றார்.  

பத்மினி தியான் பதவிக்குத் தேர்ந்தெடுக்கப்பட்டது கோட்பாட் மக்களுக்குப் பெருமை சேர்த்த தருணம். நூற்றுக்கணக்கான உள்ளூர் கைத்தறி நெசவாளர்களின் நம்பிக்கையாக இவர் காணப்பட்டார். இவர்களின் கலை வடிவம் மறைகிறது என்ற பிசுவநாத் ராத் திரைப்படமான *கோட்பேட் வீவிங்: தி ஸ்டோரி ஆஃப் எ ரேஸ் அகென்ஸ்ட் டைம்* இல் ஆவணப்படுத்தப்பட்டுள்ளது.  

## வாழ்க்கை
பத்மினி தியான் கோட்பாட் அருகே தாமனகந்தி என்ற சிறிய கிராமத்தைச் சேர்ந்தவர். பள்ளி இறுதி வகுப்பு வரை படித்த இவர், விவசாயி ஆவார். இவர் ஒடிசா மாநிலச் சட்டசபையில் அமைச்சராக உள்ளார். இவர் பிப்ரவரி 2020-ல் *தெய்வீக துணி* என்ற உள்ளூர் கை நெசவு பற்றிய புத்தகத்தை வெளியிட்டார்.  

தியான், தனது சமூகப் பணிகளுக்காகவும், மக்களுடன் நெருக்கமாக இருப்பதற்காகவும் அறியப்பட்டவர். இவர் பல தோட்டப் பட்டறைகள் மற்றும் இரத்த தான முகாம்களை ஏற்பாடு செய்துள்ளார். பல சுயஉதவிக் குழுக்களின் உறுப்பினராகவும் தியான் உள்ளார்.  

## மேலும் பார்க்கவும்

- கோட்பேட் கைத்தறி துணிகள்
# அரசு கலை அறிவியல் கல்லூரி, குமாரபாளையம்


**அரசு கலை அறிவியல் கல்லூரி, குமாரபாளையம்** (*Government Arts and Science College, Komarapalayam*) என்பது இந்தியாவில் தமிழ்நாட்டின் நாமக்கல் மாவட்டத்தில் உள்ள ஓர் அரசு கல்லூரி ஆகும்.  

## அமைவிடம்
அரசு கலை அறிவியல் கல்லூரி, குமாரபாளையம் என்பது நாமக்கல் மாவட்டம் குமாரபாளையம் நகராட்சியில் ஓலப்பாளையம் சாலையில் அரசு கல்வியியல் கல்லூரிக்கு அருகில் அமைந்துள்ளது.  

## அங்கீகாரம்
இக்கல்லூரி புது தில்லியில் உள்ள பல்கலைக்கழக மானியக்குழுவின் அங்கீகாரமும் சேலம், பெரியார் பல்கலைக்கழக இணைவும் பெற்றது.  

## துறைகள்
இக்கல்லூரியில் 9 கல்வித் துறைகள் உள்ளன.
# காகவாடு சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1962 | சங்கரகௌட் வீரண்ணகௌட் பாட்டீல் | இந்திய தேசிய காங்கிரஸ் |  |
| 1967 | பி. சி. பீராஜி |  |  |
| 1972 | ரகுநாத் தௌலப்பா கிட்டூர் |  |  |
| 1978 | அண்ணாராவ் பாலப்பா ஜகனூர் | இந்திரா காங்கிரஸ் |  |
| 1983 | வசந்த்ராவ் லக்ககௌடா பாட்டீல் | ஜனதா கட்சி |  |
| 1985 |  |  |  |
| 1989 | அண்ணாராவ் பாலப்பா ஜகனூர் | இந்திய தேசிய காங்கிரஸ் |  |
| 1994 | மோகன் ஹிராசந்த் சாகா | ஜனதா தளம் |  |
| 1999 | பசகௌடா உர்ப் போபட் அப்பாகௌடா பாட்டீல் | இந்திய தேசிய காங்கிரஸ் |  |
| 2000 | பரம்கௌடா அலகௌடா காகே | ஐக்கிய ஜனதா தளம் |  |
| 2004 | பாரதிய ஜனதா கட்சி |  |  |
| 2008 |  |  |  |
| 2013 |  |  |  |
| 2018 | ஸ்ரீமந்த் பாலாசாகேப் பாட்டீல் | இந்திய தேசிய காங்கிரஸ் |  |
| 2019 | பாரதிய ஜனதா கட்சி |  |  |
| 2023 | பரம்கௌடா அலகௌடா காகே | இந்திய தேசிய காங்கிரஸ் | } |
**குறிப்பு**
# சங்கினி



**சங்கினி** (Sangini) என்பது மதத் திருவிழாவான திஹார் மற்றும் தீஜ் திருவிழாவின் போது நேபாளப் பெண்களால் நிகழ்த்தப்படும் ஒரு குறிப்பிட்ட வகை பாடல் மற்றும் நடனம் ஆகும். இது நேபாளத்தின் மலைப்பாங்கான பகுதிகளில் உருவானது என்று சொல்லப்படுகிறது. இது, நேபாளம், இந்தியா மற்றும் பூட்டானின் சில பகுதிகளைச் சேர்ந்த நேபாள பெண்களால் நிகழ்த்தப்படுகிறது.  

## விளக்கம்
சங்கினி நடனம் மற்ற சந்தர்ப்பங்களில் பொழுதுபோக்கிற்காக நிகழ்த்தப்படுகிறது. ஆனால் பெரிய அளவில் இல்லை. இந்த கிராமத்தைச் சேர்ந்த பெண்கள், பசுமை சூழ்ந்த சுற்றுப்புறங்களுக்கு மத்தியிலோ, வீட்டின் முற்றத்திலோ அல்லது கோவில்களிலோ சங்கினி நடனம் ஆடுகின்றனர். இதில் பங்கேற்கும் நடனக் கலைஞர்களே பாடல்களைப் பாடுகிறார்கள். இந்த நடனம் பிராமணர் மற்றும் செத்திரியர்களில் நேபாளி சமூகத்தின் உயர் சாதியைச் சேர்ந்தது என்று சொல்லப்படுகிறது. திருமணமாகி, கணவன் வீட்டிற்குச் சென்ற மகள்கள் தொலைதூரத்தில் இருந்து வந்து தங்கள் பெற்றோர் வீட்டில் கூடி நடனம் ஆடுவார்கள். அவர்கள் நீண்ட காலமாக மறந்துவிட்ட நண்பர்களை அங்கே சந்தித்து அவர்களுடன் நடனத்தில் பங்கேற்கிறார்கள். இந்த நடனத்தில் பெண்கள் அகல் விளக்கு தட்டுகளை பிடித்துக்கொண்டு அல்லது கலசத்தை தலையில் சுமந்து கொண்டு சங்கினி நடனம் ஆடுவார்கள்.  

## புராணக் கதை
சங்கினியின் புராணக் கதை இந்துக் கடவுள் சிவன் மற்றும் பார்வதியின் புராணக் கதைக்கு செல்கிறது. சிறுவயதிலேயே கணவனை இழந்த பல இளம் விதவைகளைக் கண்டு வேதனை அடைந்த பார்வதி தேவி, திருமணமான இளம் பெண்களை அவர்களின் சாபத்திலிருந்து காப்பாற்றுமாறு சிவனிடம் மன்றாடுகிறார். திருமணமான இந்த இளம் பெண்களை சிவ பூஜை செய்யும்படி பார்வதியிடம் சிவன் அறிவுறுத்தினார். இவ்விதமாக, சிவபெருமானுக்கு பூஜை செய்தால், இளம் பெண்கள் அகால விதவையாவதிலிருந்து காப்பாற்றப்படுவார்கள் என்று நம்பப்படுகிறது.
# வங்கி வைப்புகள் காப்புறுதி கூட்டமைப்பு நிறுவனம்


**வங்கி வைப்புகள் காப்புறுதி கூட்டமைப்பு நிறுவனம்** (Federal Deposit Insurance Corporation) அமெரிக்க கூட்டரசு அரசு நிறுவனம் ஆகும். இது 1933ம் ஆண்டின் வங்கிச் சட்டத்தால் உருவாக்கப்பட்டது. இந்த வங்கி வைப்பு நிதி காப்புறுதி கூட்டமைப்பு தனது நிதியை உறுப்பினர் வங்கிகளிடமிருந்து பெறும் காப்புறுதி கட்டணத் தொகை இதன் முதன்மை நிதி ஆதாரம் ஆகும். இதன் முதன்மைப் பணி ஐக்கிய அமெரிக்க நாட்டின் வணிக வங்கிகள் மற்றும் சேமிப்பு வங்கிகளில் சேமிப்பு செய்தவர்களுக்கு வைப்புத்தொகை காப்பீடு வழங்கும் ஒரு அமெரிக்க அரசு நிறுவனமாகும். ஐக்கிய அமெரிக்க நாட்டில் செயல்படும் ஒரு வங்கி திவால் நிலைக்கு தள்ளப்ப்பட்டால், ஒரு தனி நபரின் வங்கி வைப்பு நிதியில் அதிகபட்சம் 2,50,000 அமெரிக்க டாலர் வரை இழப்பீடு வழங்கும். வங்கி அல்லாத வேறு சேமிப்புகளுக்கு காப்புறுதி வழங்கப்படாது.  
## இதனையும் காண்க
- கூட்டாட்சியரசின் நிதிகாப்பு முறையம்
# அன்னே பிரைட்

**அன்னே பிரைட்** (*Anne Pride*) (ஜூலை 29, 1942 &ndash; ஏப்ரல் 24, 1990) பெண்களுக்கான தேசிய அமைப்பின் ஆர்வலர் மற்றும் வெளியீட்டாளர் ஆவார். இவர், வன்கலவிக்கு எதிரான ஆர்வலராக அறியப்படுகிறார். பிரைட், 1977 இல் " டேக் பேக் தி நைட் " என்ற சொல்லைப் பயன்படுத்தத் தொடங்கினார். மேலும், இவர், முதன்முறையாக வன்கலவி நெருக்கடி மையங்களை ஏற்படுத்தினார். இந்த மையங்கள் தனது வாடிக்கையாளர்களின் தனியுரிமையைப் பாதுகாப்பதில் ஈடுபட்டது.  

## தொழில்
அன்னே பிரைட், 1968 இல் பெண்ணிய செயல்பாட்டில் ஈடுபடத் தொடங்கினார். இவர் 1969 இல் தேசிய பெண்கள் அமைப்பில் சேர்ந்தார் இவர் 1970 முதல் 1976 வரை இந்த அமைப்பின் தேசிய செய்திமடலான 'டு இட் நெள' இன் ஆசிரியராகப் பணியாற்றினார். 1975 முதல் 1977 வரை, இவர் இந்த இதழின் இயக்குநர்கள் குழுவில் இருந்தார்.  

இந்த அமைப்பின் செயற்பாட்டாளராக, 1977 இல் பிட்ஸ்பர்க்கில் வன்முறைக்கு எதிரான பேரணியில் இவர் படித்த நினைவுச் சின்னத்தில் " டேக் பேக் தி நைட் " என்ற வார்த்தையைப் பயன்படுத்தினார்.  

பிரைட், கே.என்.ஒ.டபிள்யு,இன்க் நிறுவனத்தை நிறுவியவர் ஆவார். இது பெண்ணியக் கண்ணோட்டங்களை வெளியிட வேலை செய்தது. 1977 ஆம் ஆண்டில், பிரைட் பத்திரிகை சுதந்திரத்திற்கான மகளிர் நிறுவனத்தின் கூட்டாளியாக ஆனார்.  

இவர், 1974 இல் பிட்ஸ்பர்க் ஆக்‌ஷன் அகென்ஸ்ட் ரேப் என்ற உலகின் முதல் கற்பழிப்பு நெருக்கடி மையங்களில் ஒன்றை உருவாக்க உதவினார். பின்னர் 1976 இல் தொடங்கி அந்த நிறுவன ஊழியர்களின் ஒரு பகுதியாக ஆனார். 1980 ஆம் ஆண்டில், ஒரு கற்பழிப்பு விசாரணையின் போது, பாதுகாப்பு வழக்கறிஞருக்கு ரகசியத்தன்மையைக் காரணம் காட்டி, வாடிக்கையாளர் நேர்காணல் குறிப்புகளை வழங்க பிரைட் மறுத்துவிட்டார்,  

## தனிப்பட்ட வாழ்க்கை
பிரைட் 1942 இல் அன்னே ஹகெட்டாக பிறந்தார் இவர் 16 வயதில் எட்வின் குர்ல்ஃபிங்கை மணந்தார், ஆனால், இவரது கணவர் பிரிந்து சென்றதும், விவாகரத்துக்கு முன்பே, தனது பெயரை மீண்டும் ஹகெட் என்று தனது குடும்பப் பெயராக மாற்ற விரும்பினார். இருப்பினும், அன்னே பிரைட்டின் தந்தை தனது பெயரை பெண்கள் இயக்கத்துடன் இணைக்க விரும்பவில்லை. அதனால், 1977 இல் எட்வினிடமிருந்து பிரிந்த பிறகு, இவர் தனது பெயரை பிரைட் என்று மாற்றிக்கொண்டார். இவர்களுக்கு இரண்டு குழந்தைகள் இருந்தனர்.  

பிரைட் 1989 இல் கருப்பை புற்றுநோயால் கண்டறியப்பட்டார் இவர் ஏப்ரல் 24, 1990 அன்று வெஸ்ட் பென் மருத்துவமனையில் புற்றுநோயுடன் போராடி இறந்தார்.
# பெண்களுக்கான மரியாதை தேசிய பிரச்சாரம்



**பெண்களுக்கான மரியாதை தேசிய பிரச்சாரம் (Honour for Women National Campaign)** என்பது பெண்களுக்கு எதிரான வன்முறையை முடிவுக்குக் கொண்டுவருவதற்காக இந்தியாவில் ஏற்படுத்தப்பட்ட ஒரு நாடு தழுவிய இயக்கம் ஆகும். இந்த இயக்கம் 2009 ஆம் ஆண்டில் பெண்கள் உரிமை ஆர்வலரான மானசி பிரதான் என்பவரால் நிறுவப்பட்டது  

, கீதா சந்திரன், சபனா ஆசுமி, கமலா பாசின் மற்றும் மீனாட்சி கோபிநாத் - 2017 இல்புது தில்லி நிர்பயா சமரோ விழாவில் பங்கேற்றவர்கள்.]]  
ஓ.வொய்.எஸ்.எஸ். பெண்கள் என்ற அமைப்பின் கீழ் தொடங்கப்பட்ட இந்த இயக்கம், 2012 டெல்லி கூட்டுப் பலாத்கார சம்பவத்திற்குப் பிறகு வலுப்பெற்றது.  

## பணி
இந்தியாவில் பெண்களுக்கு எதிரான வன்முறையை முடிவுக்குக் கொண்டு வருவதும், நாட்டில் உள்ள அனைத்து பெண்களுக்கும் பொருளாதார, சமூக மற்றும் அரசியல் நீதியைப் பாதுகாப்பதே இந்த இயக்கத்தின் முக்கிய நோக்கமாகும்.  

## மூலோபாயம்
இந்தியாவில் பெண்களுக்கு எதிரான வன்முறை அச்சுறுத்தலை எதிர்த்துப் போராட இந்த இயக்கம் பல முனை உத்திகளைப் பயன்படுத்துகிறது. பெண்கள் மீதான அட்டூழியங்களை எதிர்த்துப் போராடுவதற்கான சட்ட மற்றும் நிறுவன விதிகள் குறித்த விழிப்புணர்வை ஏற்படுத்துவதற்காக பல வழிகளில் செயல்படுகிறது. அதாவது பெண்கள் உரிமை குறித்த விழிப்புணர்வு மையங்கள், பெண்கள் உரிமை விழா, பெண்கள் உரிமைக் கூட்டங்கள், பெண்கள் உரிமை இலக்கியங்கள், ஒலி-ஒளி காட்சிகள், தெரு நாடகங்கள் போன்றவற்றைப் பயன்படுத்துகிறது.  

மறுபுறம், இது பொதுக் கருத்தைத் திரட்டுவதன் மூலம் அரசுக்கு அழுத்தம் கொடுக்கிறது. மேலும், பெண்களுக்கு எதிரான வன்முறையைக் கட்டுப்படுத்த நிறுவன மாற்றங்கள் மற்றும் சீர்திருத்த நடவடிக்கைகளுக்காக நீடித்த பிரச்சாரத்தை மேற்கொள்கிறது.  

## கோரிக்கை சாசனம்
இந்தியா முழுவதிலும் உள்ள பங்குதாரர்களை உள்ளடக்கிய தேசிய மற்றும் மாநில அளவிலான கருத்தரங்குகள், பயிலரங்குகள் மற்றும் ஆலோசனைகளை உள்ளடக்கிய நான்கு வருட நீண்ட முயற்சிக்குப் பிறகு, இந்த இயக்கம் 'பெண்களுக்கு எதிரான வன்முறையை முடிவுக்குக் கொண்டுவருதல்' : 'ஒரு தேசிய சாலை வரைபடம்' என்ற வரைவைக் கொண்டு வந்தது.  

இந்த வரைவை முழுமையாக ஆய்வு செய்த துணைக் குழுவின் பரிந்துரையின் பேரில், மாநில அரசுகளின் மட்டத்தில் விரைவில் செயல்படுத்தக்கூடிய நான்கு அம்ச கோரிக்கை சாசனத்தில் இந்த அமைப்பு கவனம் செலுத்துவது என்று முடிவு செய்யப்பட்டது. நான்கு அம்ச கோரிக்கை சாசனம் செயல்படுத்தப்படுவது உறுதிசெய்யப்பட்டவுடன், இந்த சமூக இயக்கம் இன்னும் விரிவான நிர்வாக, நீதித்துறை மற்றும் காவல்துறை சீர்திருத்தங்களுக்கு அழுத்தம் கொடுக்கும். இதன் மூலமாக அடுத்த கட்டத்திற்கு செல்ல முடியும் என்று எதிர்பார்க்கப்படுகிறது.  

## நான்கு-புள்ளி சாசனம்
1. மது வியாபாரத்தை முழுமையாக கட்டுப்படுத்த வேண்டும்.  

2. கல்வி பாடத்திட்டத்தின் ஒரு பகுதியாக பெண்களுக்கான தற்காப்பு பயிற்சி கொடுக்கப்பட வேண்டும்.  

3. ஒவ்வொரு மாவட்டத்திலும் பெண்கள் பாதுகாப்புக்காக சிறப்புக் காவல் படை அமைக்க வேண்டும்.  

4. ஒவ்வொரு மாவட்டத்திலும் விரைவு நீதிமன்றம், சிறப்பு விசாரணை மற்றும் வழக்கு விசாரணை பிரிவு ஏற்படுத்தப்பட வேண்டும்.
# லீலா கோகோய்


**டாக்டர் லீலா கோகோய்** (*Dr. Lila Gogoi*) ஒரு எழுத்தாளர், கல்வியாளர் மற்றும் வரலாற்றாசிரியர் ஆவார். அவர் அசாம் துறையின் துறைத்தலைவராக டிப்ருகட் பல்கலைக்கழகம் மற்றும் அஸ்ஸாம் வரலாற்று மற்றும் பழங்கால ஆய்வுகள் துறையின் கெளரவ இயக்குநராக இருந்தார். 1994 அமர்வில் அசாமிய இலக்கிய மன்றம் தலைவராகவும் இருந்தார்.  

## வேலை

இலக்கியம்: சொந்தரா (1954), கார சியலோர் பியா (1954), பொன்கனார் சபோன் (1955), கொரோகோர் முகுதா (1957), டோகைட் கோன் (1957), கோப்லிங் சிகா ரயில் (1959), ரங்மானோர் கதா (1963), நீலகமோர் சித்தி (1963) , பெய்பெரிங் சித்தி (1976), பிருகுடர் பருவார் பியா (1977, 1978), பிசேசு கி லிகிம் (1978), கெர்கேரி பேருந்து (1981), பிகுகீத் அரு பாங்கோசா, கிதி மலாங்கா(1964), ஆசாமிய லோக சாகித்யர் ருப்ரேகா (1968).  

வரலாறு: புரஞ்சியே பராசா நகர் (1957), கெருவா டினோர் கோதா (1957), லச்சித் போர்புகன் (1960), அகொம் சாதி அரு ஆசாமிய சமசுகிருதி (1961), சிமந்தர் மதி அரு மனு (1963), சாகித்ய-சமசுகிருதிர் புராஞ்சி (1972), அசாமொர் சமசுகிருதி (1982) ,  
The Buranjis, historical literature of Assam:a critical survey(1986), The Tai Khamtis(1971), The Tai Khamtis of the North East(1990), The History of the system of Ahom Administration(1991), பெலி மார்கோல் (1983), புரஞ்சியே கதா கோய் (1991)  

## நினைவுச்சின்னங்கள்
டிப்ருகட் பல்கலைக்கழகம் விடுதி டாக்டர் லீலா கோகோய்க்கு அர்ப்பணிக்கப்பட்டுள்ளது. விடுதியின் பெயர் 'லீலா கோகோய் நினைவு கோபிசாக் சத்ரா நிவாசு' ஆகும்.
# மனிசா சிரோத்ரா


**மனிசா சிரோத்ரா,** (பிறப்பு 1969) இந்தியாவின் சண்டிகரைச் சேர்ந்த பெண் வணிக நிர்வாகியாவார். மொய்லிஸ் இந்தியா நிறுவனத்தின் தலைமை செயல் அதிகாரியாக உள்ள இவர்,முப்பது ஆண்டுகளுக்கும் மேலாக முதலீட்டு வங்கியியல், நிதி மேலாண்மை, சந்தைப்படுத்தல் மற்றும் கடன் ஆதரவு போன்றவைகளில் அனுபவம் கொண்டுள்ளார், பரந்த அளவிலான வங்கி மற்றும் நிதி தொழில்களில் பரந்த எல்லை தாண்டிய நிபுணத்துவம் கொண்டுள்ளார். 2014 ஆம் ஆண்டில், பெங்களூரூவைச் தொழில்நுட்ப சேவை நிறுவனமான மைண்ட்ட்ரீ, உலகளாவிய சுயாதீன முதலீட்டு வங்கியான யுபிஎஸ் மற்றும் பார்க்லேஸ் டி ஸோட் வெட் இன் முதலீட்டு வங்கியின் இந்திய தலைமை நிர்வாக அதிகாரியாக இருந்த மனிசாவை அதன் இயக்குநர்களில் ஒருவராக நியமித்துள்ளது. சிரோத்ரா, புனித ஸ்டீபன் கல்லூரி, யில் பொருளாதாரத்தில் இளங்கலை பட்டம் பெற்றுள்ளார். மேலும் டெல்லி பொருளாதாரப் பள்ளியில் முதுகலைப் பட்ட படிப்பில் தங்கப் பதக்கத்தையும் பெற்றுள்ளார்.  

மனிசாவின் தந்தை, யூகோ வங்கியின் தலைமைவராக இருந்துள்ளதால், வங்கி மற்றும் நிதி மேலாண்மைகளில் இவருக்கு ஈடுபாடும், ஆர்வமும் இருந்தது. எனவே 1998 ஆம் ஆண்டு யூபிஎஸ் வங்கியில் பணிக்கு சேர்ந்து2011 ஆம் ஆண்டு, நவம்பர் மாதம் அங்கிருந்து ராஜினாமா செய்வதற்கு முன்பாக வரை, அதன் இந்திய பிரிவிற்கு தலைவர் மற்றும் நிர்வாக இயக்குநராகப் பணியாற்றியுள்ளார். பல்வேறு தனியார் நிறுவன முதலீட்டுகளை கையாண்டு, கையகப்படுத்தி, மேலாண்மை செய்துள்ளார். அதன்மூலம், தி வால் ஸ்ட்ரீட் ஜேர்னல் பத்திரிகையில் 'கவனிக்கப்படவேண்டிய சிறந்த 50 உலகப் பெண்களில்' ஒருவராக பட்டியலிடப்பட்டுள்ளார். இலண்டன் பொருளியல் பள்ளியிலும்,பொருளாதாரத்தில் பட்டம் என இரட்டைப் பட்டம் பெற்ற மனிசா, தனது முதலீட்டு வங்கி வாழ்க்கையை லண்டனில் உள்ள ஏஎன்இசட் கிரைண்ட்லேஸ் என பெருநிறுவன வங்கியில், 1992 ஆம் ஆண்டு தொடங்கியுள்ளார். 1994 ஆம் ஆண்டு வரை அங்கு பணியாற்றின அவர், 1996 ஆம் ஆண்டு வரை, பார்க்லேஸ் வங்கியின் வட இந்திய செயல்பாடுகளுக்கு தலைவராக பணியாற்றியுள்ளார்.  

மனிசா,  2010 ஆம் ஆண்டில், உலகப் பொருளாதார மன்றத்தால் வளரும் இளம் உலகத் தலைவராக கௌரவிக்கப்பட்டுள்ளார். மேலும்  2008 ஆம் ஆண்டில் ஃபோர்ப்ஸ் பத்திரிகையால் "ஆசியாவில் கவனிக்கப்படவேண்டிய பதினைந்து பெண்களில்" ஒருவராகவும், வருடாந்திர வால் ஸ்ட்ரீட் ஜர்னல் கணக்கெடுப்பில் "கவனிக்கப்படவேண்டிய  ஐம்பது பெண்களில்" ஒருவராகவும் பட்டியலிட்டுள்ளார்.  2007 ஆம் ஆண்டில் இருந்து தொடர்ந்து ஐந்து ஆண்டுகளாக பிசினஸ் டுடே பத்திரிகையில்  “இந்தியாவில் வணிகத்தில் மிகவும் சக்திவாய்ந்த இருபத்தைந்து பெண்கள்” என்ற பட்டியலிலும், 2014 ஆம் ஆண்டில் பார்ச்சூன் இந்தியாவின் “வணிகத்தில் ஐம்பது  சக்திவாய்ந்த பெண்கள்” என்ற பட்டியலிலும் இடம்பெற்றுள்ளார்.  

மனிசா, தற்போது குளோபல் போர்டு ஆஃப் நாஸ்பர்ஸிலும் உறுப்பினராக பணியாற்றி வருகிறார். மேலும்  அசோக் லேலண்ட் மற்றும் மைண்ட்ஸ்பேஸ் பிசினஸ் பார்க்ஸ் ஆர்இஐடி போன்ற நிறுவனங்களில்,வாரிய உறுப்பினராகவும் இருந்து வருகிறார்.  

மனிசா, டாய்ச் வங்கியின்(முதலீட்டு வங்கி) நிர்வாக இயக்குநரும் தலைவருமான சஞ்சய் அகர்வாலை மணந்துள்ளார்.
# நாசிக் திராட்சை


திராட்சை தோட்டம்.]]  

**நாசிக் திராட்சை** என்பது நாசிக் மாவட்டத்தில் உற்பத்தி செய்யப்படும் ஒரு வகை திராட்சை ஆகும். இது " இந்தியாவின் திராட்சை தலைநகரம்" என்று அழைக்கப்படுகிறது. நாசிக்கில், நாட்டின் மொத்த திராட்சை ஏற்றுமதியில் பாதிக்கும் மேலான பங்களிப்பை வழங்குகிறது.  

## உற்பத்தி
"இந்தியாவின் திராட்சை தலைநகரம்" என்று அழைக்கப்படும் நாசிக், நாட்டின் முன்னணி திராட்சை உற்பத்தி பகுதியாக உள்ளது. 2015 நிலவரப்படி சுமார் 1.75 லட்சம் ஹெக்டேர் நிலத்தில் திராட்சை சாகுபடி செய்யப்படுகிறது. ஒரு ஹெக்டேருக்கு 20 டன் என்ற அளவில் 10 லட்சம் டன் திராட்சை உற்பத்தி செய்யப்படுகிறது. சுமார் 8,000 ஏக்கரில் திராட்சை ஒயின் வகைகள் பயிரிடப்படுகிறது. நாசிக் மாவட்டத்தில் திராட்சை உற்பத்தி பகுதிகளாக கல்வன், பெயின்ட் இகத்புரி, சின்னார், நிபாத், யோலா, நந்த்கான், சதானா, சுர்கானா, திண்டோரி, மாலேகான் ஆகும்.  

## ஏற்றுமதி
உலக நாசிக் திராட்சை ஏற்றுமதியில் இந்தியாவின் பங்கு 55 சதவீதமாக உள்ளது. இதில் மகாராட்டிரா மாநிலத்தின் பங்கு 75 சதவீதம் ஆகும். நாசிக் திராட்சை ஏற்றுமதி 2003-ல் சுமார் 4,000 டன்னிலிருந்து 2013-ல் 48,000 டன்னாக அதிகரித்தது. 2014-ல் ஏற்றுமதி மேலும் 65,000 டன்களுக்கும் அதிகமாக அதிகரித்தது. ஏற்றுமதியில் பாதி நெதர்லாந்தை சார்ந்துள்ளது. ஜெர்மனி, ஐக்கிய இராச்சியம் மற்றும் பெல்ஜியம் ஆகியவை அடுத்த முக்கிய இடங்களில் உள்ளன. 2013-14-ல் உருசியாவும் சீனாவும் நாசிக் திராட்சையின் முக்கிய சந்தைகளாக உருவெடுத்தன.  

## புவிசார் குறிப்பு
நாசிக் திராட்சை 2010-11ஆம் ஆண்டில் புவியியல் சார்ந்த குறியீட்டினைப் பெற்றது. இது பொருட்களின் புவியியல் குறியீடுகள் (பதிவு மற்றும் பாதுகாப்பு) சட்டம், 1999 கீழ் இந்தியாவில் பதிவுசெய்யப்பட்டது.
# பாட் பட்டு


**பாட் பட்டு** அல்லது **வெள்ளை பேட் பட்டு**, **அசாமின் மல்பெரி பட்டு** (ஆங்கிலம்: *Pat silk*; அசாமிய் மொழி: পাট েচম) என்பது இந்தியாவின் அசாமில் உள்ள உள்நாட்டு பட்டு வகையாகும். இது பொதுவாக ஒளிர் வெள்ளை அல்லது வெள்ளை நிறத்தில் இருக்கும். இதன் துணியினை நிழலில் உலர்த்த வேண்டும். *பாட் பட்டுப்புழுவின்* விருப்பமான உணவாக *நுனி* (வெள்ளை மல்பெரி செடி: *மோரஸ் ஆல்பா*) இலைகள் உள்ளது. பட்டு இழை இயற்கையான வெள்ளை நிறத்தைக் கொண்டுள்ளது. இதன் ஆயுள் மற்றும் பளபளப்பான அமைப்புக்காக அறியப்படுகிறது. பேட் பட்டு, மற்ற அசாம் பட்டுகளைப் போலவே, மேகேலா, சடோர் மற்றும் பிற ஜவுளி தயாரிப்புகளில் பயன்படுத்தப்படுகிறது.  

ஆயிரக்கணக்கான ஆண்டுகளாகத் தேர்ந்தெடுக்கப்பட்ட இனப்பெருக்கத்தின் விளைவாக, உள்நாட்டுப் பட்டு அந்துப்பூச்சிகள் இனப்பெருக்கத்திற்காக மனிதர்களை நெருக்கமாகச் சார்ந்துள்ளது. காட்டுப் பட்டு அந்துப்பூச்சிகள் தங்கள் கொல்லைப்படுத்தப்பட்ட உறவினர்களிடமிருந்து வேறுபட்டவை (தேர்ந்தெடுக்கப்பட்ட இனப்பெருக்கம் செய்யப்படவில்லை); பட்டு உற்பத்தியில் இவை வணிக ரீதியாகச் சாத்தியமானவை அல்ல.  

இந்தியாவில், கருநாடகம், ஆந்திரப் பிரதேசம், மேற்கு வங்காளம், தமிழ்நாடு மற்றும் ஜம்மு காஷ்மீர் ஆகியவை மல்பெரி பட்டு உற்பத்தி செய்யும் முக்கிய மாநிலங்களாகும். இவை நாட்டின் மொத்த மல்பெரி மூல பட்டு உற்பத்தியில் 92% ஆகும். நாட்டில் உற்பத்தி செய்யப்படும் 14,000 மெட்ரிக் டன் பட்டு உற்பத்தியில் கருநாடகாவில் 9,000 மெட்ரிக் டன் மல்பெரி பட்டு உற்பத்தி செய்கிறது. இதனால் நாட்டின் மொத்த மல்பெரி பட்டு உற்பத்தியில் கிட்டத்தட்ட 70% பங்களிக்கிறது. கர்நாடகாவில் மைசூர் மாவட்டத்தில் பட்டு அதிகளவில் விளைகிறது. கர்நாடகாவில் மல்பெரி பட்டு உற்பத்தியானது மைசூர் பட்டு என்றும், பாட் பட்டு அசாமில் மல்பெரி பட்டு ஆகும்.  

அசாமில் பட்டு வளர்ப்பு என்பது திபெட்டோ-பர்மன் கச்சாரி பழங்குடியினரால் பழக்கப்படுத்தப்பட்ட ஒரு பழங்காலத் தொழிலாகும்.